GNU Lizännz för n fräĳe Dokementazjon

Di  „GNU Lizännz för_n fräĳe Dokementazjon“ häĳsj_en orrinal_änglish de „“, un dat veed fö_jwööhnlisj affjekööz_alß „GNU_FDL“, un_och „GFDL“.

Dat eß äĳn fun fille su_ne Lizzänze fö fräĳ Enhallde, un seshe en jebreushlijje. Se weed fun dä , mir dääten saren, de Fräĳ_ßoffwär_Shtifftung, erußjejovve. Dat eß en Daachorjanisazjon för dat GNU Projäkk, saren se.

200px|GNU-Logo
GNU-Logo
Wänn_ennen Uerhevver als_ennen Lizänzjävver sing Werrək unger de GNU_FDL errußdeĳdt, dann jidd_er zimmlish_fill Rääshde wigger, wi dat dat jbruch wääde darrəff. Ed_eß älaup, dat Werrək ze Kopeere, ze Forbräĳde un wigger_ze_jävve, ze Foränndere. Dat darrəff mer och kommärzjäll maache. Dofüür moßß dä Lizänznämmer de Lizänbedingunge ennhallde. Dad_eß, de jannze Autoore und Shriivere mößße jenanndt sinn, un wat bäĳ_em Änndere un Wiggershriive erus_kütt, dat moßß widder unger dä GNU_FDL shtonn. Wä sesh nid_ann_de Lizänbedingunge hallde däĳdt_ä folliert automattish all di Rääshte uß dä Lizzännz.

De GNU Lizännz för_n fräĳe Dokementazjon eß urshrünglish jemaadt woode, öm So_n Dokkumänte wi de Hanndböösher, uß däm GNU-Projäkk med_en äänlijje Lizänz fodäĳle ze künne, wi de ßoffwär sellver. Domet sůll jaranteert wääde, dat denne iier Ėnhallde fräĳ för Jeede ze hann sinn, un de Rääshde esu övverdrare wääde künne wi se jebruch wääde, jannz dä Bewääjung för_n fräĳe ßoffwäer iirem Jäĳß äntspräshend. Esu wi di GNU_FDL för Dokementazjon, jiddet för de ßoffwäer de GNU GPL — de .

De jrüüzte Sammlung med Ėnhallde, di unger dä GNU_FDL''' lizzänseert sinn, fingk mer en däm fräĳe Nohkixel met däm Nahme Wikkipedija. Do sinn inzwesche mieh wi_m Millijuhn Sigge met Täxxte — och Atikkelle jenanndt — in jood_övver Hundort Shprooche. Jraad dat di GNU_FDL in däm un äänlijje Projäkkte bebruch weed, hädd_en de läzde Joohre och Krittik draan jebraadt. Für allem sull se för iire Zwäck jet komplizėerd sin, och wäm_mer se met anndere vergläĳshe däät, di jät jönger sinn. Dat mer emmer dä jannze Lizänztexx wiggerjävve mööt, shtüüert väm_me janz koote Täx_Shtök övvernämme well. Ußßerdämm jiddet se orijinaal_forbindlish blos_en änglish, enß affjesinn vun su_n inofizjälle Övversäzunge.  

Dröm fingk mer mieh un mieh de äĳnfachere Lizenze fon . Di han suja de ungerschiidlijje Shtaate iier nazjonaale Jesäzze med_bedaach. Ed eß allordingkß totaal ůnpraktish, wäm_mer forsööke däät, för su_e Projäkk wi de Wikkipedija de Lizänz ze wääßelle. Dröm eß de  draan, dat se winnishßtens e paa vun dä Blötsche fun dä GNU_FDL' ußbüjele donn, un en neu Faßßung oplääje. Of_mer dat_to_met kommpatibel met dä  Lizännz CC-BY-SA hinkrijje weed, ess_ävver non_nėt_klooh. 

 Websigge  
 Dä GNU FDL ier Orjinaltex (op english)
  fun Hugo Giese jr. (op deutsch'')

Saachjrupp:Räät